अपनी ही स्टूडेंट से शादी की, माधवन पर बेस्ड है वीडियो गेम के किरदार
R Madhavan 53th Birthday Special Story - Follow R Madhavan Video Game Character, Bollywood Movies And Other Details On Dainik Bhaskar. आर. माधवन का आज 53वां बर्थडे है। बॉलीवुड के अलावा उन्होंने साउथ इंडस्ट्री में अपनी एक्टिंग से अलग छाप छोड़ी है। लगभग 52 फिल्मों का हिस्सा रहे माधवन फिल्मफेयर और IIFA अवाॅर्ड से सम्मानित हैं।
आर. माधवन का आज 53वां बर्थडे है। बॉलीवुड के अलावा उन्होंने साउथ इंडस्ट्री में अपनी एक्टिंग से अलग छाप छोड़ी है। लगभग 52 फिल्मों का हिस्सा रहे माधवन फिल्मफेयर और IIFA अवाॅर्ड से सम्मानित हैं।
जमशेदपुर में जन्में माधवन आर्मी ज्वाइन करना चाहते थे लेकिन कम की उम्र की वजह से ये सपना अधूरा रहा। बाद में उन्होंने बतौर टीचर अपना करियर शुरू किया फिर फिल्मों में आए। माधवन की लव स्टोरी भी काफी दिलचस्प है। उन्हें अपनी स्टूडेंट से प्यार हुआ, फिर उसी से शादी की।
माधवन पर दो वीडियोज गेम के किरदार बेस्ड है और उनकी कुल नेटवर्थ करीब 105 करोड़ रुपए है।
आज आर. माधवन के बर्थडे पर जानते हैं, उनकी लाइफ से जुड़े दिलचस्प फैक्ट्स…
जमशेदपुर में जन्मे हैं माधवन 
रंगनाथन माधवन जिन्हें हम आर. माधवन के नाम जानते हैं, उनका जन्म 1 जून 1970 को जमशेदपुर, बिहार (अब झारखंड में है) में हुआ था। उनके पिता रंगनाथ अयंगर टाटा स्टील में एक मैनेजमेंट एग्जीक्यूटिव थे। मां सरोजा बैंक ऑफ इंडिया में मैनेजर थीं। माधवन ने अपनी स्कूलिंग जमशेदपुर के एक इंग्लिश मीडियम स्कूल से की थी।
ग्रेजुएशन के दौरान स्काॅलरशिप से कनाडा गए
माधवन के पिता चाहते थे कि वो इंजीनियर बन कर टाटा स्टील जमशेदपुर में ही नौकरी करे, लेकिन मैथ्स और फिजिक्स कम मार्क्स होने के चलते उन्हें इंजीनियरिंग कॉलेज में दाखिला नहीं मिल रहा था। कड़ी मेहनत के बाद उन्हें कोल्हापुर के राजाराम इंजीनियरिंग कॉलेज में एडमिशन मिला। 1988 में उन्हें स्टेटलर, अल्बर्ट, कनाडा में कल्चरल एम्बेसडर के रूप में भारत का प्रतिनिधित्व करने की स्कॉलरशिप मिली। कनाडा में वो लगभग एक साल रहे।
आर्मी ज्वाइन करना चाहते थे लेकिन कम उम्र की वजह से सपना अधूरा रहा 
कॉलेज के दिनों में 22 साल के माधवन का सिलेक्शन महाराष्ट्र के टाॅप 7 NCC कैडेट के रूप में हुआ। इसी के साथ महाराष्ट्र सरकार ने उन्हें इंग्लैंड के टूर पर भेजा, जहां उन्होंने ब्रिटिश सेना, राॅयल नेवी और रॉयल एयर फोर्स में ट्रेनिंग ली। यहां पर ट्रेनिंग लेने के बाद उन्होंने फैसला कर लिया कि वो भी आर्मी में भर्ती होकर देश की सेवा करेंगे। हालांकि उनका ये सपना सिर्फ सपना रहा। 6 महीने कम उम्र की वजह से उनका सिलेक्शन नहीं हुआ। इसके बाद उन्होंने पब्लिक स्पीकिंग और पर्सनालिटी डेवलपमेंट कोर्स की ट्रेनिंग देनी शुरू कर दी। इस दौरान उन्होंने 1992 में टोक्यो, जापान में यंग बिजनेस कॉन्फ्रेंस में भारत का प्रतिनिधित्व किया।
अपनी स्टूडेंट से प्यार किया, फिर शादी 
माधवन की लव स्टोरी भी काफी दिलचस्प है। उनकी शादी सरिता बिरजे से हुई थी। एक बार माधवन ने स्पीकिंग कोर्स का वर्कशाप कोल्हापुर में रखा था। सरिता बिरजे एयरहोस्टेस बनना चाहती थीं। पर्सनेलिटी डेवलेपमेंट के लिए उन्होंने माधवन की वर्कशाप ज्वाइन की। वर्कशाप में ही पहली बार दोनों की मुलाकात हुई।
इसी क्लास की मदद से सरिता ने एयर होस्टेस का इंटरव्यू आसानी से क्लियर कर लिया था। उन्होंने थैंक्यू बोलने के लिए माधवन को एक डेट पर इनवाइट किया था। इस डेट के बाद भी दोनों की मुलाकात का सिलसिला जारी रहा। दोनों 8 साल तक एक दूसरे को डेट किया, फिर 1999 में शादी कर ली। शादी तमिल रीति रिवाज से हुई और इसमें सिर्फ करीबी दोस्त और परिवार वाले शामिल हुए थे। शादी के बाद ही माधवन का फिल्म करियर शुरू हुआ था। सरिता ने उनकी कुछ फिल्मों के कॉस्ट्यूम भी डिजाइन किए हैं।
शादी के 6 साल बाद सरिता ने 2005 में बेटे वेदांत को जन्म दिया था। वेदांत एथलीट है। उन्होंने 2022 में स्विमिंग कॉम्पिटिशन में में सिल्वर मेडल जीता था।
1996 में पाउडर के ऐड में काम किया 
माधवन ने अपना का एक पोर्टफोलियो बनाया और एक मॉडलिंग एजेंसी में जमा कर दिया। उन्होंने सोचा कि इससे थोड़ी और आमदनी हो जाएगी। इसके बाद 1996 में, उन्हें पाउडर के ऐड में काम करने का मौका मिला। इस ऐड को संतोष शिवन ने डायरेक्ट किया था। शिवन ने मणि रत्नम को फिल्म इरुवर के लिए माधवन का स्क्रीन टेस्ट लेने के सजेस्ट किया था। बाद में माधवन ने फिल्म तमीजसेल्वन के लिए ऑडिशन दिया था लेकिन मणि रत्नम ने उन्हें रिजेक्ट कर दिया था। हालांकि, बाद में उन्हीं की फिल्म से माधवन ने साउथ इंडस्ट्री में डेब्यू किया था।
पहली फिल्म में काम का क्रेडिट नहीं मिलता
2001 में माधवन ने फिल्म ‘रहना है तेरे दिल में’ से बॉलीवुड डेब्यू किया था। इससे पहले उन्होंने 1996 में रिलीज हुई फिल्म ‘इस रात की सुबह नहीं’ में काम किया था, लेकिन इसमें उन्हें काम के लिए क्रेडिट नहीं दिया गया।
2000 में उन्होंने फिल्म अलायपायुथे से साउथ इंडस्ट्री में डेब्यू किया था और इसी के बाद बतौर एक्टर लोग उन्हें जानने लगे।
बिजी शेड्यूल की वजह से फिल्म माई नेम इज खान में काम नहीं किया
फिल्म ‘माई नेम इज खान’ में जो किरदार जिम्मी शेरगिल ने निभाया था, उसके रोल के लिए पहले माधवन को अप्रोच किया गया था लेकिन 3 इडियट्स की शूटिंग की वजह से उन्होंने काम करने के लिए मना कर दिया था। उन्होंने 7 अलग-अलग भाषाओं की फिल्मों में काम किया है।
माधवन पर बेस्ड है वीडियो गेम के किरदार 
माधवन पर MADHAVAN’S MIG और माधवन नाम के दो वीडियो गेम के किरादर बेस्ड है। इन दोनों वीडियो गेम को पैराडॉक्स स्टूडियोज लिमिटेड ने लाॅन्च किया था।
105 करोड़ है कुल नेटवर्थ
माधवन की कुल नेटवर्थ 105 करोड़ रुपए है। फिल्मों के अलावा वो विज्ञापनों से भी अच्छी कमाई करते हैं। वो एक फिल्म के करीब 6-7 करोड़ रुपए हैं। रिपोर्ट्स के मुताबिक, चेन्नई स्थित उनके घर की कीमत करीब 18 करोड़ रुपए है। इसके अलावा मुंबई में भी उनका लग्जरी अपार्टमेंट है।
माधवन महंगी गाड़ियों के भी शौकीन है। उनके पास ऑडी, रेंज रोवर और बीएमडब्ल्यू जैसी गाड़ियां है। उनके पास 24 लाख रुपए की बीएमडब्ल्यू की 1500 जीटीए बाइक, डुकाटी डियावेल और यामाहा V-मैक्स भी हैं।